За сваю шматвекавую гісторыю Полацк зведаў многа вялікіх трагедый. Адной з іх быў захоп полацкіх земляў маскоўскім царом Іванам ІV Жахлівым, якога ў расійскай гістарычнай літаратуры часта называюць “выдатным дыпламатам, філосафам, таленавітым пісьменнікам”. Заможная Полаччына даўно вабіла гэтага крыважэрнага маньяка, які пад эгідай “вызвалення праваслаўных ад прыгнёту і аб’яднання рускіх земляў пад уладай Масквы” скіраваў у лютым 1563 г. сваё велічэзнае войска на горад горад з дзевяцівежавым замкам, які на той момант быў не ў стане адбіць гэты напад.